করুণাময় আল্লাহর পক্ষ থেকে এবং সকল ডানওয়ালা বা জান্নাতবাসীদের পক্ষ থেকে তাদের প্রতি সালাম বর্ষিত হবে। যেমন- سَلَامٌ قَوْلًا مِّنْ رَّبٍّ رَحِيمٍ ‘পরম দয়ালু আল্লাহর পক্ষ হতে তাদের বলা হবে সালাম’ (ইয়াসিন ৩৬/৫৮)। তিনি আরো বলেন, فَأَمَّا إِنْ كَانَ مِنَ الْمُقَرَّبِينَ، فَرَوْحٌ وَّرَيْحَانٌ وَّجَنَّتُ نَعِيمٍ، وَأَمَّا إِنْ كَانَ مِنْ أَصْحَابِ الْيَمِينِ، فَسَلَامٌ لَكَ مِنْ أَصْحَابِ الْيَمِينِ. ‘যদি সে আল্লাহর প্রিয় বান্দাদের একজন হয়, তাহ’লে তার জন্য রয়েছে শান্তি, উত্তম জীবিকা আর সুখের বাগান। আর যদি সে ডানপন্থীদের একজন হয়, তাহ’লে তাকে বলা হবে, তোমার জন্য ডানপন্থীদের পক্ষ থেকে সালাম’ (ওয়াক্বি‘আহ ৫৬/৮৮/৯১)।